1986-ban az USA Kereskedelmi Tengerészeti Akadémiáján kitüntetéssel hajózási mérnöki oklevelet szerzett. 1987-ben kapott repülőgép vezetői jogosítványt. Szolgálati repülőgépe az A–6E Intruder volt. Szolgált Japánban és két alkalommal a Perzsa-öbölben, az USS Midway repülőgép-hordozó fedélzetén. A Sivatagi Vihar hadműveletben 39 harci bevetésen vett részt. 1993-ban tesztpilóta kiképzésben részesült. 1994-ben Haditengerészeti Posztgraduális Iskolájában (USAF) repülőmérnöki oklevelet szerzett. Több mint órát töltött a levegőben, több mint 50 különböző repülőgépen repült illetve tesztelte. Több mint 375 leszállást hajtott végre repülőgép-hordozó felületére.